**Іўчанкаў, В. І.** Беларускі правапіс у апорных схемах / Віктар Іванавіч Іўчанкаў // Роднае слова. – 2010. – № 5. – С. 57-63.

**БЕЛАРУСКІ ПРАВАПІС У АПОРНЫХ СХЕМАХ**

***Віктар Іванавіч Іўчанкаў*** - *мовазнаўца, журналіст. Доктор філалагічных навук, прафесар. Дарадца міністра адукацыі Рэспублікі Беларусь па сувязях са СМІ і грамадскасцю. 3 1989 г. працуе ў Беларускім дзяржаўным універсітэце (спачатку на пасадзе дацэнта, з 1996 г. – загадчыка кафедры стылістыкі і літаратурнага рэдагавання Інстытута журналістыкі Беларускага дзяржаўнага універсітэта). Аўтар больш як 220 навуковых і метадычных прац, у тым ліку пяці манаграфій. Змясціў на сторонках друку больш за 100 публіцыстычных матэрыялаў па проблемах адукацыі, навукі і выхавання. Займаецца доследованием проблем стылістыкі беларускай і рускай моў, правапісу. Заснавальнік навуковай школы лінгвістыкі публіцыстычнага тэксту і дыскурснага аналізу СМІ. Член Беларускага саюза журналістаў. Выдатнік адукацыі Рэспублікі Беларусь, выдатнік друку Рэспублікі Беларусь.*

2010 год азнаменаваны тым, што ў дзеянне ўступае Закон Рэспублікі Беларусь “Аб правілах беларускай арфаграфіі і пунктуацыі”, прыняты 23 ліпеня 2008 г. Законам зацверджана новая рэдакцыя правіл беларускага правапісу, над якой працавалі навукоўцы, заканадаўцы. На адрас распрацоўшчыкаў, у Міністэрства адукацыі, у Нацыянальную акадэмію навук Беларусі ад людзей, неабыякавых да лесу роднай мовы, прыходзілі шматлікія заўвагі і прапановы. Яны ўважліва аналізаваліся, слушныя з іх прымаліся і станавіліся фактам новай рэдакцыі “Правіл...”

Гісторыя распарадзілася так, што новая рэдакцыя правіл беларускага правапісу была зацверджана не пасля прыняцця адпаведных дакументаў у суседзяў-расіян, як гэта назіралася ў XX ст. Так, у 1917 — 1918 гг. адбылася рэформа правапісу і графікі рускай мовы, што своеасаблівым рэхам адгукнулася для беларусаўу 1933 г. У 1956 г. правілы рускай арфаграфіі былі ўдасканалены і набылі сучасны выгляд, падобнае адбылося і ў нас, толькі ў 1959 г. Сёння можна канстатаваць, што беларускі закон аб правапісе - беспрэцэдэнтны крок у развіцці грамадства суверэннай і незалежнай Беларусі.

Змены ў правапісе не вырастаюць на пустым месцы, а дыктуюцца натуральным ходам развіцця мовы. Правапіс - люстэркавы адбітак таго, што адбываецца ў мове і ўвогуле ў грамадстве.

Цяпер асабліва актуальней становіцца роля настаўніка ў рэалізацыі палажэнняў закона. Нашы крокі павінны быць метадычна выверанымі, матэрыял, прапанаваны ў дапамогу педагогам, - жывым і наглядным, сучасным.

Шчырая зацікаўленасць грамадства правапіснымі праблемамі наводзіць на думку, што лёс роднай мовы хвалюе многіх. Значыць, мы ўмацоўваемся сваёй еднасцю, выхоўваем у маладога пакалення новыя густы, аберагаем духоўныя
каштоўнасці, ушаноўваем спадчыну.

Закон Рэспублікі Беларусь “Аб Правілах беларускай арфаграфіі і пунктуацыі”, які пачне дзейнічаць з 1 верасня 2010 г., і ёсць адзін са складнікаў паспяховага аднаўлення духоўнай спадчыны і развіцця літаратурнай мовы – найвышэйшай формы праяўлення нацыянальнай культуры любога народа.

Увазе чытачоў прапануюцца апорныя схемы па новай рэдакцыі беларускага правапісу. Правілы падаюцца пакрокава ў выглядзе стандартных фігур рознай формы. Схемы адпавядаюць структуры правіл (Правілы беларускай
арфаграфіі і пунктуацыі. - Мінск: Нацыянальны цэнтр прававой інфармацыі Рэспублікі Беларусь, 2008).

Новае і тое, што патрабуе асаблівай увагі, у апорных схемах пазначана клічнікам.

**Схема 1**

**ЛІТАРА О,Ё**

**ЛІТАРА О**

**Пад націскам:**

год, кот, скрозь, шоўк, колас, мова, доўга, шолах, плячо, разгортваць, дапамога, Осла, Оксфорд, Орск.

**Не пад націскам:**

гады, каты, скразны, шаўкі, каласы, маўленчы, даўгавата, шалахнуць, плечавы, разгарнуць, дапамагчы.

**Увага:**

Токіа, Ватэрлоа, трыа, Meдэa, адажыа, сальфеджыа, арпеджыа, дызажыа, капрычыа, імпрэсарыа, партфоліа, Кастэліа.

**Схема 2**

**ЛІТАРА Ё**

**Не пад націскам:**

***Толькі ў словах з каранямі ёд - і ёт-***

ёдапірын, ётацыя.

***У складаных словах з першай часткай радыё***

радыёстанцыя, радыёграма, радыёантэна.

**Пад націскам:**

лёс, вёска, сёстры, цёмны, цёплы.

**Увага:**

***Калі першая частка складанага слова ўтворана ад назвы хімічнага элемента радый, то пішацца літара е, якая з'яўляецца злучальнай галоснай:***

радыебіялогія, радыеактыўнасць, радыеметрычны, радыеізатоп і інш.

***У першым складзе перад націскам у гэтым выпадку пішацца я:***

радыямётрыя, радыяхімія, радыялогія, радыяграфія.

**Схема 3**

**ЛІТАРА Э**

**У словах славянскага паходжання і даўно запазычаных словах абазначаецца літарай** а**:**

*стрэхі - страха, шэры - шарэць, чэргі - чарга, крэмль - крамлёўскі,*

*жэмчуг - жамчўжына, арэнда - арандаваць, майстэрня - майстар.*

**У запазычаных словах пасля губных зычных, а таксама пасля з, с, н:**

капэла, сурвэтка, экзэмпляр, маянэз, тунэль, сэрвіс,

інтэрнэт;

**але:**

бізнес, медаль, менеджмент, нервы, парламент, перспектива, газета, сервіз.

**На канцы запазычаных нязменных слоў, а таксама ўласных імён і геаграфічных назваў пасля зычных, акрамя л, к:**

*купэ, рэзюмэ, рэнамэ, кафэ, галіфэ, кашнэ, кабернэ, фрыкасэ, плісэ, каратэ, дэкальтэ; Струвэ, Мерымэ, Эйвэ, Хасэ, Морзэ, Табідзэ, Брэгвадзэ, Каба-Вердэ, Душанбэ, Сан-Тамэ;*

**але:**

*сальта-мартале, філе, камюніке, піке.*

**Схема 4**

**-ЭЛЬ, -ЭР**

**У ЗАПАЗЫЧАНЫХ СЛОВАХ**

**Пад націскам:**

гатэль, картэль, арыэль,

фарэль, мільярдэр.

**Не пад націскам:**

шніцаль, міталь, форталь, карцар, камп'ютар, лідар

**Ва ўласных імёнах:**

Ландэр, Одэр, Пітэр, Юпітэр.

**Схема 5**

**ЛІТАРЫ А, О, Э, Ў СКЛАДАНЫХ СЛОВАХ**

**ЛІТАРЫ А, О**

**Калі ў другой частцы складанага слова націск на першым складзе, то ў першай частцы замест** о **пішацца** а**:**

Дабрадзей, скараход, салявар.

**Калі ў другой частцы складанага слова націск не на**

**першым складзе, то ў першай частцы захоўваецца о:**

вогнетрывалы, высокаідэйны, конегадоўля.

**Літара** о **пішацца ў першай частцы складаных слоў, калі другая частка пачынаецца з ў (у нескладовага):**

марозаўстойлівы, торфаўборачны, вогнеўстойлівы, збожжаўборка.

**Слова-, што-, фота-, мота-:**

словаформа, словатворчасць; штодзённы, штомесяц, штогод;

фотаздымак, фотакопія, фотаплёнка, фотокамера, фотавыстаўка і г. д.;

**але:** фатаграфія і вытворныя ад яго;

мотагонкі, мотакрос, мотаспорт і г. д.; **але:** матавоз, матацыкл

і вытворныя ад іх.

**Схема 6**

**ЛІТАРА Э**

**Ў СКЛАДАНЫХ СЛОВАХ**

**Захоўваецца ў першай частцы складаных слоў:**

мэтанакірованы, мэтазгодна, рэдказубы,

шэравокі, арэхападобны, крэдытаздольнасць, тэлебачонне.

**Схема 7**

**ЛІТАРА Е, Ё, Я**

**ЛІТАРА Я**

**У першым складзе перад націскам** е, ё **пераходзяць у** я:

землі - зямля, зелень - зялёны, сём'і - сям'я, сёлы - сяло,

сёстры - сястра, вёслы - вясло, вёска - вясковы.

**У іншых ненаціскных складах** е **не пераходзіць у** я**:**

селянін, зеляніна, вестуны, леснікі, векавечны, верацяно,

нерухомы, безупынны, возера, весела, восем, восень.

**Увага!**

Дзевяць - дзявяты, дзесяць - дзясяты,

сем - сямнаццаць, восем - васямнаццаць

**Незалежна ад націску** е **не пераходзіць у** я **ў запазычаных словах:**

легенда, метро,

**але:**

дзяжўрства, каляндар, яфрэйтар, сяржант.

**Літара** я **пішацца ў некаторых каранях слоў нязменна:**

віцязь, сўвязь, заяц, яравы, вязаць, завязь, повязь, мяккаваты,
цягавіты, цяжкаваты, святкаваць, месяц, пояс, памяць, дзевяць, дзесяць,

тысяча, Бесядзь, Прыпяць; япрўк - япрука, япруковы; ядловец - ядлаўцовы.

**Заўсёды захоўваецца** е **ў першым складзе перад націскам пасля заднеязычных** г,к**,** х**:**

герой, Герасім, кераміка, кефір, Херсон.

**Схема 8**

**ЛІТАРЫ Е, Ё, Я Ў СКЛАДАНЫХ СЛОВАХ**

**У першай частцы складанага слова** е **захоўваецца незалежна ад таго, на якім складзе націск у другой частцы:**

сенакасілка, серпадзюб, верхнеазёрскі, белабрысы, землетрасенне,

светапогляд, свежавымыты, свежамарожаны, сенажаць.

**У першай частцы складанага слова** ё **захоўваецца пры націску не на першым складзе другой часткі і замяняецца на** е**, калі націск на**

**першым складзе другой часткі:**

лёгкаатлетычны, лёдадрабілка, мёдаварэнне; ледарэз, медагонка, легкадумна.

**Калі першай часткай складаных слоў з'яўляецца аснова**

**велік- / вялік-, напісанне літар** е **або** я **залежыць ад таго,**

**які склад у другой частцы націскны**: *калі першы - пішацца*е**,** *калі другі - пішацца*я:

велікадушны, велікарускі, велікамучанік, велікасвецкі; Вялікабрытанія,

вялікадзяржаўны, вялікагаловы.

**Злучальная галосная** е **ў складаных словах пераходзіць у** я**, калі націск на першым складзе ў другой частцы складанага слова:**

бояздольны, зернясховішча, земляроб, жыццярадасны, крывятворны;
**але:**

боепрыпасы, жыццеапісанне, землекарыстанне, зернебабовы.

**Злучальная галосная** е **ў складаных словах захоўваецца, калі другая частка пачынаецца з** ў (у **нескладовага)**:

зернеўборачны, вогнеўстойлівы.

**Складанаскарочаныя словы пры напісанні звычайна разглядаюцца як простыя словы з адным націскам:**

зямфонд, лясгас.

**ПРЫСТАЎНЫЯ ГАЛОСНЫЕ І, А**

**ЛІТАРА І**

**Схема 9**

**У пачатку слоў перад спалучэннямі зычных з першымі літарамі** р**,** л**, калі слова з такімі**

**спалучэннямі зычных пачынае новы сказ або стаіць пасля знака прыпынку ці слова, што заканчваецца на зычную:**іржа, іржоць, іржышча; ілгун, ільдзінка.

**У пачатку слова перад спалучэннямі зычных з першай літарай** м:

імшара, імчаць, імгла,

імгненне, імклівы.

**Калі слова з такім пачатковым спалучэннем зычных стаіць пасля слова, якое заканчваецца на галосную, і пасля яго няма знака прыпынку, то прыстаўная літара** І **не пішацца:**

Азалаціло восень поле ржышчам, дрэвы лісцем, гумны снапамі (К. Чорны).

Схема 10

**ЛІТАРЫ** I, А

**1. У некаторых словах можа з'яўляцца прыстаўная галосная** а:

імшара і амшара, іржаны і аржаны, іржышча і аржанішча.

**2. Пасля прыставак і першай часткі складанага слова, якія заканчваюцца на галосную, прыстаўныя літары**  і **а перад** р, л, м

**не пішуцца:**

заржавець, заржаць, зардзецца, замглёны, замшэлы, прымчацца,

вокамгненна.

***Віктар ІЎЧАНКАЎ***